Sesde Sondag in Lydenstyd Palm-/Passiesondag - Missio
Sesde Sondag in Lydenstyd Palm-/Passiesondag
Matteus 20:29-21:11 en 26:14–27:46
Ander tekste: Psalm 118:1-2, 19-29; Jesaja 50:4-9a; Psalm 31:9-16; Filippense 2:5-11
(Mark 10:46–52; Luk 18:35–43)
29Toe hulle uit Jerigo uitgaan, het 'n groot menigte Jesus gevolg. 30Twee blinde mans wat langs die pad gesit het, het gehoor dat Jesus verbykom. Toe roep hulle uit: "Here, Seun van Dawid, ontferm U tog oor ons!"
21 Toe hulle naby Jerusalem kom en Betfage aan die Olyfberg bereik, het Jesus twee dissipels vooruit gestuur 2en vir hulle gesê: "Gaan na die dorpie daar reg voor julle, en net soos julle inkom, sal julle daar 'n donkie kry wat vasgemaak is, en 'n vul by haar. Maak haar los en bring hulle vir My. 3En as iemand vir julle iets daaroor sê, antwoord dan: Die Here het hulle nodig, en Hy sal hulle gou weer terugstuur."
5″Sê vir Sion:
op 'n donkie,
op die vul van 'n pakdier."
6 Die twee dissipels het toe vooruit gegaan en gedoen wat Jesus hulle beveel het. 7Hulle het die donkie en die vul gebring, van hulle klere op die diere gesit, en Jesus het opgeklim. 8Die grootste deel van die skare het van hulle klere op die pad oopgegooi, en ander het takkies van die bome afgebreek en dit op die pad gestrooi. 9Die mense wat voor Jesus geloop het en dié wat agter Hom aan gekom het, het begin uitroep:
10Toe Jesus in Jerusalem ingaan, het die hele stad in beroering gekom en gevra: "Wie is hierdie man?"11Die skare het geantwoord: "Dit is die profeet Jesus van Nasaret in Galilea!"
(Mark 11:15–19; Luk 19:45–48; Joh 2:13–22)
12Jesus het tempel toe gegaan en al die mense wat op die tempelplein koop en verkoop, daar uitgejaag. Die tafels van die geldwisselaars en die stoele van die duiweverkopers het Hy omgegooi 13en vir hulle gesê: "Daar staan geskrywe: 'My huis sal 'n huis van gebed wees,' maar julle maak dit 'n rowersnes."
"Ja," antwoord Jesus. "Het julle nooit gelees nie: U het daarvoor gesorg dat kinders en suigelinge u lof sing?"
(Mark 11:12–14; 20–24)
18Vroeg die môre op pad terug stad toe het Jesus honger gekry. 19Toe Hy 'n alleenstaande vyeboom langs die pad sien, gaan Hy daarheen, maar Hy het niks anders as blare daaraan gekry nie. Hy sê toe vir die boom: "Jy sal in der ewigheid nooit weer vrugte dra nie."
14Toe het een van die twaalf dissipels, die een wat Judas Iskariot genoem is, na die priesterhoofde toe gegaan 15en gesê: "Wat sal julle my gee as ek sorg dat Jesus in julle hande kom?" Hulle het hom toe dertig silwermuntstukke betaal. 16Van toe af was hy op die uitkyk na 'n geskikte geleentheid om Jesus te verraai.
18Jesus het geantwoord: "Gaan in die stad na so en so toe en sê vir hom: 'Ons Leermeester sê: My tyd is naby. In jou huis wil Ek saam met my dissipels die paasmaaltyd hou.'"
27Toe neem Hy 'n beker, en nadat Hy die dankgebed uitgespreek het, gee Hy dit vir hulle en sê: "Drink almal daaruit, 28want dit is my bloed, die bloed waardeur die verbond beseël word en wat vir baie vergiet word tot vergewing van sondes. 29Ek sê vir julle: Van nou af sal Ek nie weer van hierdie wyn drink nie tot op die dag wanneer Ek saam met julle die nuwe wyn in die koninkryk van my Vader sal drink."
36Daarna kom Jesus met sy dissipels by 'n plek met die naam Getsemane, en Hy sê vir hulle: "Sit hier terwyl Ek daar gaan bid."
39Hy het 'n entjie verder gegaan en daar gekniel met die gesig teen die grond en gebid: "My Vader, as dit moontlik is, laat hierdie lydensbeker by My verbygaan. Moet nogtans nie doen soos Ek wil nie, maar soos U wil."
42'n Tweede keer het Hy gaan bid en gesê: "My Vader, as hierdie lydensbeker nie by My kan verbygaan sonder dat Ek dit drink nie, laat u wil geskied."
44Hy het hulle weer alleen laat bly en 'n derde keer gaan bid en dieselfde woorde gesê. 45Toe kom Hy na die dissipels toe terug en sê vir hulle: "Slaap en rus julle nog? Die uur het gekom. Die Seun van die mens word in die hande van sondaars oorgegee. 46Staan op, kom ons loop. Kyk, die man wat My verraai, is hier naby."
47Op daardie oomblik, terwyl Jesus nog praat, kom Judas, een van die twaalf, daar aan, en saam met hom was 'n groot klomp mense met swaarde en stokke. Hulle is deur die priesterhoofde en die familiehoofde van die volk gestuur.
48Die verraaier het met die manne 'n teken afgespreek. Hy het gesê: "Die een wat ek soen, dit is hy. Gryp hom!" 49Hy het reguit na Jesus toe gegaan en gesê: "Goeiemôre, Rabbi," en Hom gesoen.
55Dit was toe dat Jesus vir die klomp mense gesê het: "Was dit vir julle nodig om met swaarde en stokke uit te gaan om My te vang asof Ek 'n rower is? Dag vir dag het Ek in die tempel gesit en die mense geleer, en julle het My nie gevange geneem nie. 56Maar dit alles het gebeur sodat die geskrifte van die profete vervul kan word."
57Die mense wat vir Jesus gevange geneem het, het Hom weggelei na Kajafas, die hoëpriester, waar die skrifgeleerdes en die familiehoofde bymekaargekom het. 58Petrus het op 'n afstand agter Hom aan gegaan tot by die binnehof van die hoëpriester se woning. Hy het ingegaan en daar by die wagte gaan sit om te kyk hoe dit afloop.
63Maar Jesus het niks gesê nie. Die hoëpriester sê toe vir Hom: "Ek stel jou onder 'n eed by die lewende God dat jy vir ons moet sê: Is jy die Christus, die Seun van God?"
67Toe het hulle in sy gesig gespoeg en Hom met die vuis geslaan. Hulle het Hom geklap 68en gesê: "Jy is mos 'n profeet, Christus! Sê vir ons, wie het jou geslaan?"
69Petrus het buite in die binnehof gesit toe 'n diensmeisie na hom toe kom en sê: "Jy was ook saam met Jesus die Galileër."
71Hy gaan toe na die uitgang van die binnehof. Daar sien 'n ander diensmeisie hom en sê vir dié wat daar staan: "Hierdie man was saam met Jesus van Nasaret."
72Weer het Petrus dit ontken en met 'n eed gesê: "Ek ken die man nie!"
73'n Rukkie later kom die manne wat daar staan, na Petrus toe en sê: "Dit is waar, jy is ook een van hulle. 'n Mens kan dit aan jou spraak hoor."
75En op daardie oomblik het daar 'n haan gekraai. Toe val dit Petrus by wat Jesus gesê het: "Voordat die haan kraai, sal jy My drie maal verloën." En hy het buitentoe gegaan en bitterlik gehuil.
3Toe Judas, die verraaier, sien dat Jesus tot die dood veroordeel is, het hy spyt gekry. Hy het die dertig silwermuntstukke teruggebring na die priesterhoofde en die familiehoofde toe 4en vir hulle gesê: "Ek het gesondig. Ek het 'n onskuldige man verraai."
14Maar Jesus het hom op geen enkele woord 'n antwoord gegee nie, sodat die goewerneur baie verbaas was.
15Die goewerneur het die gewoonte gehad om elke paasfees vir die mense een gevangene van hulle eie keuse los te laat. 16In daardie tyd was daar 'n berugte gevangene met die naam Jesus Barabbas. 17Aangesien die mense tog bymekaar was, het Pilatus hulle gevra: "Wie wil julle hê moet ek vir julle loslaat: Jesus Barabbas of Jesus wat Christus genoem word?" 18Hy het geweet dat die priesterhoofde Hom uit afguns uitgelewer het.
19Terwyl Pilatus op die regbank sit, het sy vrou vir hom 'n boodskap gestuur: "Moet tog niks met daardie onskuldige man te doen hê nie, want ek het vannag 'n vreeslike droom oor hom gehad."
24Toe Pilatus sien dit help niks nie en dat daar eerder 'n oproer kom, het hy water gevat en voor die skare sy hande gewas en gesê: "Ek is onskuldig aan die bloed van hierdie man. Dit is julle verantwoordelikheid."
27Daarna vat die soldate van die goewerneur vir Jesus in die ampswoning in en bring die hele leërafdeling rondom Hom bymekaar. 28Hulle trek toe sy klere uit en gooi Hom 'n pers mantel om. 29Hulle vleg 'n doringkroon en sit dit op sy kop en gee Hom 'n stok in sy regterhand. Toe bespot hulle Hom deur voor Hom te buig en te sê: "Ons groet u, Koning van die Jode!" 30Hulle het op Hom gespoeg en die stok gevat en Hom oor die kop geslaan. 31Nadat hulle Hom klaar bespot het, het hulle die mantel uitgetrek en weer sy eie klere vir Hom aangetrek. Toe lei hulle Hom weg om Hom te kruisig.
32Toe hulle uitgaan, kry hulle 'n man van Sirene met die naam Simon, en hulle het hom gekommandeer om Jesus se kruis te dra. 33Hulle kom toe by 'n plek wat Golgota genoem word; dit beteken Kopbeenplek. 34Daar het hulle Hom 'n mengsel van wyn en gal gegee om te drink, maar toe Hy dit proe, wou Hy dit nie drink nie.
48Een van hulle hardloop toe gou, vat 'n spons en maak dit vol suur wyn en hou dit op 'n stok vir Hom om te drink. 49Maar die ander sê: "Wag, laat ons kyk of Elia hom kom red."
55Daar was ook baie vroue wat op 'n afstand gestaan en kyk het. Dit is hulle wat vir Jesus van Galilea af gevolg en vir Hom gesorg het. 56Onder hulle was Maria Magdalena, Maria die moeder van Jakobus en Josef, en die moeder van die seuns van Sebedeus.
57Laat die middag het daar 'n ryk man aangekom. Dit was Josef van Arimatea, wat self ook 'n volgeling van Jesus was. 58Hy het na Pilatus toe gegaan en die liggaam van Jesus gevra, en Pilatus het beveel dat dit vir hom gegee moet word.
59Josef het die liggaam geneem en dit in skoon linne toegedraai 60en dit daarna neergelê in sy eie nuwe graf wat hy in die rots uitgekap het. Hy het 'n groot klip voor die ingang van die graf gerol en weggegaan. 61Maria Magdalena en die ander Maria was ook daar en het reg voor die graf gesit.
65Pilatus antwoord hulle: "Hier is vir julle 'n wag; gaan beveilig die graf so goed as julle kan."
Gemeente van …, ons kom vanoggend bymekaar om die reis van Groot Lydensweek te begin. Vandag kom ons met ons broers en susters van verskillende kerke bymekaar om Jesus se triomfantlike intog in Jerusalem te vier en ons deel in die verhaal van sy lyding, sterwe en opstanding.
Skriflesing: Matteus 21
Aanvangslied: Lied 354 "O Christus ons verlange vs 2,3"
Aanvangswoord: Psalm 118
Sang: Lied 209 "Heer met my hele hart 1"
Soos die mense in Jerusalem Jesus met hosannas begroet het en later "kruisig hom!" geskree het, is ons onbestendig en wankelend in ons getrouheid aan Christus en ontken ons Hom dikwels in ons gedagtes, woorde en dade. Ons staan vanoggend saam voor die kruis as mense wat 'n Verlosser nodig het – laat ons ons in afhanklikheid en ootmoed voor God oopstel wat ons in Christus kom red het.
Geloofsbelydenis: ahv Romeine 5
Geloofsbelydenis (uit Handleiding vir die Erediens)
Toewyding: Filippense 2
Skriflesing: Matteus 26:14-27
Wegsending: Lied 284 "Laat Heer U vrede deur my vloei 1,2,3′
Voorganger: Vrede vir julle.
Gemeente: En vrede ook vir jou.
Sang "209 Heer met my hele hart 1"
Gemeente: Daarom is daar nou vrede tussen ons en God deur ons Here Jesus Christus.
Voorganger: Deur Hom het ons in die geloof ook die vrye toegang verkry tot hierdie genade waarin ons nou vasstaan.
Gemeente: En ons verheug ons ook in die hoop om deel te hê aan die heerlikheid van God.
Voorganger: Dit is egter nie al nie. Ons verheug ons ook in die swaarkry, want ons weet: swaarkry kweek volharding …
Gemeente: en volharding kweek egtheid van geloof …
Voorganger: en egtheid van geloof kweek hoop …
Gemeente: en dié hoop beskaam nie, want God het sy liefde in ons harte uitgestort deur die Heilige Gees wat Hy aan ons gegee het
u woord maak die geskreeu van die magtiges stil.
Laat die verhaal van u Seun se lyding en dood ook nou deur die stemme in ons kop indring
sodat ons deur die krag van u Gees
die genade sal ontvang om in Christus se liefde
ons lewe aan u diens te wy.
Aangeheg die verhaal van die intog in Die Nuwe Testament vir Kinders deur Stephan Joubert, Jan van der Watt en Hennie Stander, 1999.
21 1–5 Hierna kom hulle by 'n dorpie, Betfage, aan die voet van die Olyfberg. Dit was nie ver van Jerusalem af nie. Jesus stuur toe twee dissipels* na die dorpie toe. "As julle daar inkom," sê Hy, "sal julle 'n donkie kry met 'n jong vul by haar. Maak haar los en bring haar vir My. As iemand vir julle vra hoekom julle dit doen, sê dan: 'Die Here het die donkies nodig. Later sal ons die donkies terugbring.'
"Jesaja het mos al lankal gesê:
'Sê vir almal in Jerusalem:
Julle koning kom na julle toe.
Hy dink nie te veel van Homself nie.
Daarom ry Hy op 'n donkie, op die vul van 'n gewone werksdier.'"
6–9 Die twee dissipels* is toe vooruit. Hulle het alles gedoen wat Jesus gesê het. Later, toe hulle met die donkie en haar vul by Jesus aankom, het hulle met hulle klere 'n saal gemaak waarop Jesus kon sit. Langs die pad het 'n groot skare mense saamgedrom. Toe hulle vir Jesus sien aankom, het hulle van hulle klere op die pad oopgegooi. Ander het blare en takke afgebreek en dit voor Jesus in die pad gestrooi. Hulle het Hom soos 'n koning ontvang. Die skare het hard uitgeroep:
"Welkom, Seun van koning Dawid!
Ons prys* U wat in die Naam van God na ons toe kom!
Laat die hemele weergalm van ons vrolike welkomsgroet!"
10–11 Toe Jesus in Jerusalem ingaan, het mense van oral af soontoe gestroom. Almal wou weet wat aan die gang is. "Wie is hierdie man? het hulle vir mekaar gevra. Toe antwoord die mense wat saam met Jesus stap: "Dit is Jesus. Hy is die boodskapper van God wat uit Nasaret in Galilea kom."
Inkleurprent (geen kopiereg)
Die mag wat Jesus uitbeeld, gehoorsame vertroue en toewyding aan God, is dikwels steeds vandag vir die kerk en gelowiges 'n aanstoot. Die kruis moet ons juis lei tot kritiek op enige vorm van gewelddadige uitoefening van mag, anders word ons maar weer die goewerneur, soldate, skares en rebelle in die verhaal.